b'\n_START_ARTICLE_\nDru\xc5\xbeba znanja\n_START_PARAGRAPH_\nDru\xc5\xbeba znanja je tista dru\xc5\xbeba, za katero je zna\xc4\x8dilno, da znanje kot produkcijski dejavnik prispeva odlo\xc4\x8dujo\xc4\x8di dele\xc5\xbe k bruto dru\xc5\xbebenemu proizvodu (BDP). Za tovrstno dru\xc5\xbebo je zna\xc4\x8dilno, da je v ospredju znanje in ne masovna produkcija, ljudje, ki vstopajo v produkcijo pa so visoko izobra\xc5\xbeeni oz. imajo bogat \xc4\x8dlove\xc5\xa1ki kapital._NEWLINE_Temeljne zna\xc4\x8dilnosti na prehodu v dru\xc5\xbebo znanja so razvoj informacijsko-komunikacijskih tehnologij, globalizacija in liberalizacija storitev, blaga in kapitala. Zna\xc4\x8dilne so te\xc5\xbenje po preoblikovanju (javnega) vi\xc5\xa1jega in visokega \xc5\xa1olstva ter raziskovalnih insitucij v smer produkcije znanja za potrebe trga. Tranzicijo spremlja deregulacija in fleksibilizacija univerzitetnega in raziskovalnega prostora, pove\xc4\x8devanje mobilnosti zaposlenih in internacionalizacija raziskovalnih dejavnosti na ra\xc4\x8dun za\xc5\xa1\xc4\x8dite depreviligiranih centrov in regij ter varnosti zaposlitev._NEWLINE_Politike v smeri razvoja dru\xc5\xbebe znanja izhajajo direktno iz teorij \xc4\x8dlove\xc5\xa1kega kapitala.'